ওয়েবসংবাদ:‌ শোয়েব আখতার থেকে মহম্মদ আমির। প্রাক্তন থেকে বর্তমান পাক ক্রিকেটাররাও বিরাট কোহলির শ্রেষ্ঠত্ব মেনে নিয়েছেন। এই তালিকায় নতুন সংযোজন আজহার মাহমুদ। লন্ডনের রাস্তায় বুধবার বিরাটের সঙ্গে দেখা হয়ে যায় প্রাক্তন পাক অলরাউন্ডারের। যে উত্তেজনা চেপে রাখতে পারেননি তিনি। ২০১১ সালেই ব্রিটেনের নাগরিকত্ব নিয়েছেন আজহার। বর্তমানে পাকিস্তানের বোলিং কোচ তিনি। টুইটারে একটি ছবি পোস্ট করেছেন আজহার। যে ছবিতে বিরাটের পাশে দাঁড়িয়ে রয়েছেন তিনি। সঙ্গে আজহার লিখেছেন, ‘‌তোমার সঙ্গে দেখা হওয়ায় দারুণ লাগল। শুধু তরুণরা নয়। আমাদের মতো বুড়োদেরও অনুপ্রেরণা বিরাট।’‌ বুধবার অনুশীলন থেকে বেরোনোর পরেই আজহার মাহমুদের সঙ্গে দেখা হয়ে যায় বিরাটের। হাজার ব্যস্ততার মাঝেও প্রাক্তন পাক ক্রিকেটারের সঙ্গে দাঁড়িয়ে গল্প করেছেন ভারত অধিনায়ক। ছবি তুলেছেন। এজবাস্টন টেস্টে হারের পর লর্ডসে ঘুরে দাঁড়াতে মরিয়া ভারত। যদিও লর্ডস টেস্টের প্রথমদিনই ব্যাঘাত ঘটিয়েছে বৃষ্টি। এখনও টস হয়নি। ঘণ্টা বাজিয়ে প্রথম দিনের খেলা শুরু করবেন শচীন তেন্ডুলকার। কিন্তু বৃষ্টিই যে থামার লক্ষ্মণ নেই। ‌‌